CELEX: 31999R1645
Language: ro
Date: 1999-07-27 00:00:00
Title: Regulamentul (CE) nr. 1645/1999 al Comisiei din 27 iulie 1999 de completare a anexei la Regulamentul (CE) nr. 2400/96 privind înscrierea anumitor denumiri în „Registrul denumirilor de origine protejate și al indicațiilor geografice protejate” prevăzut în Regulamentul (CEE) nr. 2081/92 al Consiliului privind protecția indicațiilor geografice și a denumirilor de origine ale produselor agricole și alimentare

03/Volumul 29
            
            
               RO
            
            
               Jurnalul Ofícial al Uniunii Europene
            
            
               51
            
         31999R1645
   
               L 195/7
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1645/1999 AL COMISIEI
   
   din 27 iulie 1999
   de completare a anexei la Regulamentul (CE) nr. 2400/96 privind înscrierea anumitor denumiri în „Registrul denumirilor de origine protejate și al indicațiilor geografice protejate” prevăzut în Regulamentul (CEE) nr. 2081/92 al Consiliului privind protecția indicațiilor geografice și a denumirilor de origine ale produselor agricole și alimentare
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și a denumirilor de origine ale produselor agricole și alimentare (1), modificat ultima dată de Regulamentul (CE) nr. 1068/97 al Comisiei (2), în special articolul 6 alineatele 3 și 4,
   
               (1)
            
            
               întrucât, în conformitate cu articolul 5 din Regulamentul (CEE) nr. 2081/92, Franța a transmis Comisiei două cereri de înregistrare a unor denumiri ca denumiri de origine și indicații geografice;
            
         
               (2)
            
            
               întrucât, în conformitate cu articolul 6 alineatul 1 din Regulamentul (CEE) nr. 2081/92, s-a constatat că cererile îndeplinesc toate cerințele stabilite în acesta și, în special, că ele conțin toate informațiile solicitate în conformitate cu articolul 4;
            
         
               (3)
            
            
               întrucât Comisia nu a primit nici o declarație de opoziție, în conformitate cu articolul 7 din Regulamentul (CEE) nr. 2081/92, cu privire la denumirile menționate în anexa la prezentul regulament, după publicarea acestora în Jurnalul Oficial al Comunităților Europene
                   (3);
            
         
               (4)
            
            
               întrucât, în consecință, denumirile ar trebui să fie introduse în „Registrul denumirilor de origine protejate și al indicațiilor geografice protejate” și să fie astfel protejate în Comunitate ca denumiri de origine protejate sau indicații geografice protejate;
            
         
               (5)
            
            
               întrucât anexa la prezentul regulament completează anexa la Regulamentul (CE) nr. 2400/96 al Comisiei (4), modificat ultima dată de Regulamentul (CE) nr. 872/1999 (5),
            
         ADOPTĂ PREZENTUL REGULAMENT:
   Articolul 1
   Denumirile din anexa la prezentul regulament se adaugă în anexa la Regulamentul (CE) nr. 2400/96 și se înscriu ca denumiri de origine protejate (DOP) sau indicații geografice protejate (IGP) în „Registrul denumirilor de origine protejate și al indicațiilor geografice protejate” prevăzut în articolul 6 alineatul 3 din Regulamentul (CEE) nr. 2081/92.
   Articolul 2
   Prezentul regulament intră în vigoare la data publicării în Jurnalul Oficial al Comunităților Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 iulie 1999.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 208, 24.7.1992, p. 1.
   
      (2)  JO L 156, 13.6.1997, p. 10.
   
      (3)  JO C 387, 12.12.1998, p. 22;
   
      JO C 343, 11.11.1998, p. 7.
   
      (4)  JO L 327, 18.12.1996, p. 11.
   
      (5)  JO L 110, 28.4.1999, p. 4.
   ANEXĂ
   PRODUSE ENUMERATE ÎN ANEXA I LA TRATAT, DESTINATE CONSUMULUI UMAN
   Fructe, legume și cereale
   FRANȚA
   Mâche nantaise (IGP)
   Coco de Paimpol (DOP)